## Συντελεστές

Οργανισμός:
Ελληνική Εταιρεία Επιστημόνων και Επαγγελματιών Πληροφορικής και Επικοινωνιών (ΕΠΥ)

Ημερομηνία Συνεισφοράς: 05/2025

Έκδοση: Version 2.5

# Βασικά Στοιχεία Υλικού και Λογισμικού Υπολογιστών: Ορολογία και Λειτουργίες

ΒΑΣΙΚΑ ΣΤΟΙΧΕΙΑ ΥΛΙΚΟΥ ΚΑΙ ΛΟΓΙΣΜΙΚΟΥ ΥΠΟΛΟΓΙΣΤΩΝ: ΟΡΟΛΟΓΙΑ ΚΑΙ ΛΕΙΤΟΥΡΓΙΕΣ Κεντρική Μονάδα Επεξεργασίας (CPU): Η CPU είναι υπεύθυνη για την εκτέλεση των εντολών των προγραμμάτων. Αποτελείται από την Αριθμητική και Λογική Μονάδα (ALU), η οποία εκτελεί αριθμητικές και λογικές πράξεις, και τη Μονάδα Ελέγχου (Control Unit), η οποία ελέγχει τη ροή των δεδομένων και των εντολών μέσα στον υπολογιστή. Μνήμη: Η μνήμη είναι υπεύθυνη για την αποθήκευση δεδομένων και προγραμμάτων που χρησιμοποιούνται από την CPU. Στην αρχιτεκτονική von Neumann, η μνήμη είναι ενιαία, δηλαδή χρησιμοποιείται τόσο για την αποθήκευση δεδομένων όσο και για την αποθήκευση εντολών προγραμμάτων. Μονάδες Εισόδου/Εξόδου (I/O): Οι μονάδες εισόδου/εξόδου επιτρέπουν την αλληλεπίδραση του υπολογιστή με τον έξω κόσμο, επιτρέποντας την είσοδο δεδομένων και την έξοδο αποτελεσμάτων. Παραδείγματα τέτοιων συσκευών περιλαμβάνουν πληκτρολόγια, ποντίκια, οθόνες, εκτυπωτές και δίσκους. Δίαυλος Συστήματος (System Bus): Ο δίαυλος συστήματος είναι το σύνολο των καλωδίων και των πρωτοκόλλων που χρησιμοποιούνται για τη μεταφορά δεδομένων και εντολών μεταξύ των διαφόρων μονάδων του υπολογιστή. Συνδέει την CPU, τη μνήμη και τις μονάδες εισόδου/εξόδου. Μητρική Πλακέτα (Motherboard): Η κύρια πλακέτα κυκλωμάτων που φιλοξενεί την Κεντρική Μονάδα Επεξεργασίας (CPU), την κύρια μνήμη (RAM) και άλλες σημαντικές μονάδες και επιτρέπει τη σύνδεση και την επικοινωνία όλων των εξαρτημάτων του συστήματος. Κύρια Μνήμη (RAM): Αποθηκεύει προσωρινά δεδομένα και εντολές που χρησιμοποιούνται από τον επεξεργαστή. Κάρτα Γραφικών (GPU): Είναι υπεύθυνη για την οπτικοποίηση στην οθόνη της επικοινωνίας ανθρώπου- υπολογιστή και για την καλή απόδοση των γραφικών, την επεξεργασία εικόνων και βίντεο. Λειτουργικό Σύστημα (Operating System - OS): Το βασικό λογισμικό που ελέγχει και διαχειρίζεται τους πόρους ενός υπολογιστικού συστήματος, παρέχει τη διεπαφή επικοινωνίας μεταξύ του χρήστη και του υλικού και επιτρέπει την εκτέλεση εφαρμογών. Λογισμικά Εφαρμογών (Applications): Περιλαμβάνουν τις εφαρμογές και τα προγράμματα που εκτελούνται πάνω από το λειτουργικό σύστημα και επιτρέπουν στον χρήστη να εκτελέσει συγκεκριμένες εργασίες. Ενσωματωμένο Λογισμικό (Firmware): Ανφέρεται σε μια κατηγορία λογισμικού που είναι εγκατεστημένη σε ενσωματωμένα συστήματα ή ηλεκτρονικές συσκευές και παρέχει τη βασική λειτουργικότητα που απαιτείται για τη λειτουργία της συσκευής. Φόρτωση και Εκτέλεση Λογισμικού: Κατά την εκκίνηση του υπολογιστή, το λειτουργικό σύστημα και άλλο βασικό λογισμικό φορτώνονται από τον σκληρό δίσκο στη μνήμη RAM.

Πλήρης προβολή